EkBass/fiwiki-20250220-pages-articles huggingface dataset:
Velosolex

Velosolex on mopedin tyyppinen moottoripolkupyörä, jota alkujaan valmisti ranskalainen kaasutintehdas SolexMatti Korjula, TM 50 vuotta sitten, Velosolex 1700, Tekniikan maailma 12/2011 sivu 91 yli kahdeksan miljoonaa kappaletta vuosina 1946−1988e-Solexin kotisivu. Velosolexissa moottori vetää etupyörää kitkarullan avulla. Alkuperäisessä kulkuvälineessä ei ole jousia eikä vaihteita. Kaasuvipu on joko kiinni tai auki, säätömahdollisuutta ei ole. Huippunopeus oli noin 30 km/h. Ajoneuvo on hyvin taloudellinen. Suomessa se ei käynyt aikoinaan kaupaksi, ja maahantuoja joutui myymään erän poistohintaan. Hinta vastasi noin 700 euroa. ==Lähteet== == Aiheesta muualla == Luokka:Mopot
Hal Pereira

Hal Pereira (29. huhtikuuta 1905 Chicago, Illinois – 17. joulukuuta 1983 Los Angeles, Kalifornia) oli yhdysvaltalainen elokuvalavastaja. Hän aloitti teatterilavastajana kotikaupungissaan ja päätyi elokuvalavastajaksi Paramount Picturesin palvelukseen suunniteltuaan 1930-luvun lopulla yhtiön elokuvateattereiden sisustuksen. Pereira sai parhaan lavastuksen Oscar- palkinnon vuonna 1955 valmistuneesta elokuvasta Tatuoitu ruusu, jonka lisäksi hän oli 22 kertaa Oscar-ehdokkaana. Pereira jätti Paramountin 1968, jonka jälkeen hän toimi konsulttina veljelleen arkkitehti William L. Pereiralle. == Lähteet == Luokka:Yhdysvaltalaiset elokuvalavastajat Luokka:Oscar-palkinnon saajat Luokka:Vuonna 1905 syntyneet Luokka:Vuonna 1983 kuolleet
Yhdysvaltain presidentinvaalit 1876

Yhdysvaltain presidentinvaalit 1876 olivat 23:nnet Yhdysvaltain presidentinvaalit, ja ne järjestettiin 7. marraskuuta 1876. Ne olivat yhdet tiukimmista presidentinvaaleista Yhdysvalloissa. Republikaanien ehdokas Rutherford B. Hayes sai vain yhden valitsijamiesäänen enemmän kuin demokraattien ehdokas, New Yorkin kuvernööri Samuel J. Tilden, joka sai enemmän kansanääniä. == Lähteet == == Aiheesta muualla == * Geoelections - Kartta vuoden 1876 presidentinvaalien annetuista äänistä Presidentinvaalit 1876 Luokka:1876
Liekkimalja

Liekkimalja on tunnus, jossa on kuvattuna astiassa palava tuli. == Uskonnottomien tunnuksena == Liekkimalja on vapaa-ajattelijoiden tunnus kuolinilmoituksissa ja hautakivissä. Liekkimalja on kuvattuna Vapaa- ajattelijain liiton vaakunassa. Liitto on myynyt hautakiveen kiinnitettävää liekkimaljaa sekä tunnuksella varustettuja tuhkauurnia ja suruadresseja. Liekkimalja kuvaa Prometheuksen tulta. == Liekehtivä malja unitaariuniversalistien tunnuksena == Jalallinen liekkimalja on unitaariuniversalistisen kirkon tunnus. Liekehtivä malja -tunnuksen suunnitteli itävaltalainen taiteilija Hans Deutsch toisen maailmansodan aikana. == Katso myös == * Soihtu == Lähteet == Luokka:Symbolit Luokka:Uskonnolliset symbolit‎
Sơn Đoòng

Sơn Đoòng () on luola Vietnamissa. Luola sijaitsee Vietnamin Quảng Bìnhin maakunnassa Phong Nha-Kẻ Bàngin kansallispuistossa. Kansallispuisto sijaitsee noin 500 kilometriä Vietnamin pääkaupungista Hanoista etelään. Lännessä kansallispuisto rajautuu Laosille kuuluvaan Hin Namnon luonnonsuojelualueeseen. Kansallispuisto sijaitsee kalkkikivialueella. Brittiläinen tutkimusryhmä löysi puistosta huhtikuussa 2009 maailman suurimman luolan, Sơn Đoòngin. Pituutta luolalla on yli viisi kilometriä, korkeutta 200 metriä ja leveyttä 150 metriä. Paikalliset asukkaat löysivät Son Doongin 1991, mutta eivät löytäneet pääsytietä rotkoon. Luolaan sisälle tunkeutuivat ensimmäisinä vasta brittiläiset tutkijat vuonna 2009. == Lähteet == == Aiheesta muualla == *Matkalla maan alle Luokka:Quảng Bình Luokka:Vietnamin luolat
Petri Lairikko

Petri Johannes Lairikko (s. 1. syyskuuta 1965 Kisko) on suomalainen näyttelijä, teatteriohjaaja ja teatterinjohtaja, joka työskenteli tuottajana ja ohjaajana Suomen musiikkiteatterissa. Varsinais-Suomessa syntynyt Lairikko muutti yhdeksänvuotiaana perheensä mukana Harjavaltaan, jossa hän aloitti teatteriharrastuksen näytelmäkerhossa. (Internet Archive) Kirjoitettuaan ylioppilaaksi Harjavallan lukiosta Lairikko valmistui näyttelijäksi Tampereen yliopiston näyttelijäntyön laitokselta. Hänen ensimmäinen kiinnityksensä oli Turun kaupunginteatterissa, josta hän lähti opiskelemaan teatteriohjaajaksi Teatterikorkeakouluun. Lairikko on toiminut teatterinjohtajana Salon Teatterissa, Valkeakosken kaupunginteatterissa, Seinäjoen kaupunginteatterissa sekä Musiikkiteatteri Palatsissa. Lairikko on tehnyt myös lukuisia vierailuohjauksia ympäri Suomea sekä näytellyt useissa televisiosarjoissa. Helmikuussa 2020 Pirkanmaan käräjäoikeus tuomitsi Lairikon kahden vuoden ja yhden kuukauden ehdottomaan vankeuteen törkeistä talousrikoksista ja viiden vuoden liiketoimintakieltoon. Lisäksi hänet tuomittiin yli 730 000 euron korvauksiin Musiikkiteatteri Palatsin, Palatsiteatterin ja Tampereen Yo-talon konkurssipesille. Syytteet koskivat pääasiassa Musiikkiteatteri Palatsin ja Tampereen Yo-talon rahaliikennettä ja kirjanpitoa vuosina 2012–2017. Oikeuden päätöksen mukaan Lairikko oli siirtänyt itselleen tai lähipiirilleen Musiikkiteatteri Palatsin varoja yli 200 000 euron arvosta, kirjanpitoa oli laiminlyöty ja rahat olivat menneet sekaisin eri yhtiöiden tileillä. Rikosnimikkeinä olivat törkeä velallisen epärehellisyys ja törkeä kirjanpitorikos. ==Televisio- ja elokuvarooleja== *1989, Häräntappoase (tv- sarja) – Tauno Takkinen *1992, Pari sanaa lemmestä (tv-sarja) – Kauko *1994, Matka Viipuriin (tv-elokuva) – Erik *1994, Amerikan unelma (tv-elokuva) – Erik *1997, Elämän suola (tv-sarja) – laborantti *1999, Sydän toivoa täynnä (tv- sarja) – mielisairaalanhoitaja *1999–2000, Trasselirakastaja (tv-sarja) – Jussi Räyhä *2000, Siperian nero (tv-sarja) – baarimikko *2000, Hyvät neuvot kalliit (tv-sarja) – Mika Ylijoki *2001, Kotikatu (tv-sarja) – Sami *2003, Sibelius (elokuva) – Carpelan *2006, Lehmän vuosi (tv-sarja) – Väinö Väkeväinen == Lähteet == ==Aiheesta muualla== * * Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1965 syntyneet Luokka:Elävät henkilöt
Kevin McKenna

Kevin James McKenna (s. 21. tammikuuta 1980 Calgary) on kanadalainen jalkapalloilija Hän edusti uransa viimeisenä seuranaan Saksan Bundesliigan 1. FC Kölniä. McKenna pystyi pelaamaan keskuspuolustajan lisäksi keskikenttäpelaajana tai hyökkääjänä. == Ura == McKenna aloitti jalkapallon vuonna 1980 Calgary Foothillsin akatemiassa, josta hän nousi edustusjoukkueeseen vuonna 1991. McKennan pelattua Calgary Foothillsissä amatöörinä, hän siirtyi Saksan Bundesliigassa pelaavaan Energie Cottbusiin. Kauden 2000–2001 ensimmäisessä pelissä McKennasta ja hänen maajoukkuetoverista Paul Stalterista tuli ensimmäisen kanadalaiset Saksan Bundesliigassa, kun McKennan edustama Cottbus kohtai Stalterin Werder Bremenin. Vuonna 2001 McKenna siirtyi Skotlannin valioliigassa pelaavaan Heart of Midlothianiin. Hän pelasi seurassa myös hyökkääjänä ja oli kaudella 2001–2002 seuran toiseksi paras maalitekijä 9 maalillaan 35 ottelussa. Seuraavalla kaudella hän ei pelannut niin paljon hyökkääjänä ja teki kuusi maalia. Hän palasi Energie Cottbusiin vuonna 2005 ja hänestä tehtiin seuran kapteeni. Kesällä 2007 McKenna teki nelivuotisen sopimuksen 1. FC Kölnin, joka oli pudonnut 2. Bundesliigassa. Hän debytoi seurassa elokuussa 2007 FC St. Paulia vastaan. McKenna teki ensimmäisen maalinsa seurassa lokakuussa Kickers Offenbachia vastaan. Seura nousi takaisin Bundesliigaan kaudeksi 2007–2008. == Maajoukkueura == McKenna debytoi Kanadan maajoukkueessa toukokuussa 2000 Trinidad ja Tobagoa vastaan. Hän on ollut Kanadan maajoukkueen vakiojäseniä vuodesta 2002, jolloin hän oli mukana CONCACAF Gold Cupissa. McKenna teki turnauksessa kolme maalia ja tuli valituksi tähdistökentälliseen. Hän pelasi vuonna 2015 päättyneellä maajoukkueurallaan 63 ottelua ja teki niissä kymmenen maalia. == Saavutukset == === Henkilökohtaiset === *CONCACAF Gold Cupin tähdistökentällisessä: 2002 === Joukkuesaavutukset === *2. Bundesliga: 2007 *CONCACAF Gold Cup: kolmas sijoitus 2002 == Lähteet == == Aiheesta muualla == *McKenna canadasoccer.com-sivustolla Luokka:Kanadalaiset jalkapalloilijat Luokka:Vuonna 1980 syntyneet Luokka:Elävät henkilöt
Adil Rami

Adil Rami (s. 27. joulukuuta 1985 Bastia) on ranskalainen jalkapalloilija, pelipaikaltaan keskuspuolustaja, joka tunnetaan fyysisestä voimastaan ja vapaapotkuistaan sekä tiedetään hyväksi pääpelaajaksi. == Seurajoukkueura == Rami aloitti jalkapallouransa amatöörijoukkue Étoile Fréjus Saint-Raphaëlissa, joka tunnettiin silloin nimellä ES Fréjus. Vuonna 2006 hän liittyi Ranskan Ligue 1:ssä pelaavaan Lilleen, jossa debytoi toukokuussa 2007. Hän sai Lillen joukkuetovereiltaan ja kannattajiltaan lempinimen "Shrek". Tammikuussa 2011 Adil Rami siirtyi espanjalaiseen Valenciaan neljän vuoden sopimuksella. Hän oli kuitenkin aluksi lainalla Lillessä, ja mukana voittamassa liigaa toistamiseen. 1\. heinäkuuta 2015 Rami siirtyi Sevillaan nelivuotisella sopimuksella.Rami firma por 4 años Marca. Viitattu 4.7.2015. == Maajoukkueura == Ramia on pyydetty Marokon maajoukkueeseen, mutta hänellä on Ranskan kansalaisuus ja hän kuuluu Ranskan maajoukkueeseen. Rami oli valittu vuoden 2010 MM-kilpailuihin, muttei kuitenkaan lopulliseen kokoonpanoon. A-maajoukkueessa Rami debytoi 11. elokuuta 2010 ystävyysottelussa Norjaa vastaan. == Yksityiselämä == Rami syntyi marokkolaisille vanhemmille Bastiassa, Korsikan saarella. Nuorena hän muutti perheineen asumaan Ranskan etelärannikolle, Fréjuksen kaupunkiin, jossa hänen äitinsä toimi kaupunginvaltuutettuna. Ramilla on lisäksi kaksi siskoa ja veli. Opiskellessaan ammattijalkapalloilijaksi hän teki ohella osa-aikaistöitä, kuten huolehti kaupungin siisteydestä ja kunnossapidosta. Rami seurusteli vuosina 2017–2019 näyttelijä Pamela Andersonin kanssa. == Lähteet == == Aiheesta muualla == * Luokka:Ranskalaiset jalkapalloilijat Luokka:Jalkapallon maailmanmestarit Luokka:Ranskanmarokkolaiset Luokka:Vuonna 1985 syntyneet Luokka:Elävät henkilöt
Ateistien symbolit

Ateistien symbolit ovat ateistien tai uskonnottomien käyttämiä tunnuksia. == Orvokki == Keto-orvokki on vanha vapaa-ajattelijaliikkeen tunnus. Vapaa- ajattelijaliikkeen kansainväliset värit ovat punainen, sininen ja valkoinen. == Liekkimalja == Liekkimalja on Suomessa perinteinen uskonnottomien tunnus kuolinilmoituksissa ja hautakivissä. Liekkimalja kuvaa Prometheuksen tulta ja se on aiheena Vapaa-ajattelijain liiton vaakunassa. Vaakunassa on hopeakentässä sininen, laakea malja, jossa palaa kolme punaista liekkiä. Vaakuna noudattaa vapaa-ajattelijaliikkeen kansainvälisiä värejä. Liitto on myynyt hautakiveen kiinnitettävää liekkimaljaa sekä tunnuksella varustettuja tuhkauurnia ja suruadresseja. == Atomimalli == American Atheists -järjestö käyttää tunnusta, jossa on tyylitelty heliumatomi. Kun järjestö perustettiin 1963, sen tunnukseksi otettiin aikakaudelle ominainen tieteellinen tunnus. Järjestön kuvauksen mukaan tunnus viittaa siihen, että ihmiskunta voi saavuttaa paremman elämän vain tieteellisen menetelmän ja vapaan, avoimen tutkimuksen avulla. Atomi on myös aineen perusosa. Yksi tunnuksen kuvaamista kiertoradoista on avoin, mikä viittaa siihen, että todellisuutta tutkiva tiede ei ole saavuttanut kaikkia vastauksia, vaan uuden tiedon mukana tulee uusia kysymyksiä. Elektronien kiertoradat muodostavat A-kirjaimen (ateismi). Ytimessä oleva kirjain viittaa tunnusta käyttävän järjestön kotimaahan, esimerkiksi A kuten Amerikan Yhdysvallat. Tunnus on suojattu tekijänoikeudella, mutta se on yksilöiden vapaasti käytettävissä, jos käyttö ei ole epäasiallista ja vahingoittavaa. == A-kirjain == Michiganilainen graafikko Diane Reed suunnitteli tunnuksen, joka voitti Atheist Alliance Internationalin järjestämän kilpailun vuonna 2007. Tunnus on public domainia eli vapaasti käytettävissä. A-kirjainta kiertävän ympyrän on sanottu esittävän maapalloa, luontoa ja kaikkeutta ja kirjaimen kärjen tutkivaa mieltä. == Ateistien tietoisuusnauha == Ateistien solidaarisuuspäivä on 21. kesäkuuta. Päivän tarkoitus on antaa tukea ihmisille, joiden on vaikea elää uskonnottomana omassa yhteisössään. Päivänä voidaan muun muassa pitää yllään ateistista symbolia kuten ateistien tietoisuusnauhaa, joka on puoliksi punainen ja puoliksi musta. == Katso myös == * Iktys-symbolin parodiat * Näkymätön vaaleanpunainen yksisarvinen * Uskonnoton tapakulttuuri == Lähteet == == Aiheesta muualla == Luokka:Ateistinen aktivismi Luokka:Symbolit Luokka:Uskonnoton tapakulttuuri
Veer-Zaara

Veer-Zaara on Yash Chopran ohjaama intialainen romanttinen draamaelokuva vuodelta 2004. Chopra tuotti elokuvan yhdessä poikansa Aditya Chopran kanssa, joka on myös käsikirjoittanut elokuvan. Shah Rukh Khan, Preity Zinta ja Rani Mukerji näyttelevät päärooleja. Veer-Zaara oli vuoden menestynein Bollywood- elokuva Intiassa ja ulkomailla. Se menestyi Intian ja Pakistanin lisäksi Britanniassa, Saksassa, Ranskassa, Etelä-Afrikassa, Kanadassa ja Yhdysvalloissa. Se voitti monia palkintoja Intiassa, muun muassa National Film Awards -palkinnon, neljä Filmfare Awards -palkintoa ja seitsemän International Indian Film Academy Awards -palkintoa. Elokuvassa seurataan intialaisen lentäjän ja pakistanilaisen poliitikon tyttären epäonnista rakkaustarinaa. == Näyttelijät == == Musiikki == Elokuvan musiikki perustuu edesmenneen Madan Mohanin sävellyksiin. Sanoitukset kirjoitti Javed Akhtar. Kuuluisa playback- laulaja Lata Mangeshkar lauloi suurimman osan lauluista. === Soundtrack === == Palkinnot == * Bollywood Movie Awards ** Paras elokuva ** Paras ohjaus – Yash Chopra ** Paras miespääosa – Shah Rukh Khan ** Paras musiikki – Madan Mohan ** Paras sanoitus – Javed Akhtar, ”Tere Liye” ** Paras puvustus – Manish Malhotra * Filmfare Awards ** Paras elokuva ** Paras tarina – Aditya Chopra ** Paras dialogi – Aditya Chopra ** Paras sanoitus – Javed Akhtar, ”Tere Liye” * Global Indian Film Awards ** Paras naissivuosa – Divya Dutta ** Paras tarina – Aditya Chopra * International Indian Film Academy Awards ** Paras elokuva ** Paras ohjaus – Yash Chopra ** Paras miespääosa – Shah Rukh Khan ** Paras naissivuosa – Rani Mukerji ** Paras musiikki – Madan Mohan ** Paras tarina – Aditya Chopra ** Paras maskeeraus – Anil Pemgirikar * National Film Awards ** Paras populaarielokuva * Producers Guild Film Awards ** Paras dialogi – Aditya Chopra * Screen Awards ** Paras elokuva ** Paras miespääosa – Shah Rukh Khan ** Pari nro 1 – Shah Rukh Khan, Preity Zinta ** Paras tarina – Aditya Chopra ** Paras dialogi – Aditya Chopra * Stardust Awards ** Vuoden naistähti – Preity Zinta ** Paras naissivuosa – Kirron Kher * Zee Cine Awards ** Paras elokuva ** Paras ohjaus – Yash Chopra ** Paras miespääosa – Shah Rukh Khan ** Paras naissivuosa – Divya Dutta == Lähteet == == Aiheesta muualla == * Virallinen sivusto * * Luokka:Vuoden 2004 intialaiset elokuvat Luokka:Intialaiset romanttiset draamaelokuvat Luokka:Hindinkieliset elokuvat Luokka:Yash Chopran ohjaamat elokuvat Luokka:Yash Raj Filmsin elokuvat
In Waves

In Waves on floridalaisen metalliyhtyeen Triviumin viides studioalbumi. Albumi julkaistiin 9. elokuuta 2011 Roadrunner Recordsilta. Yhtye julkaisi ensimmäisen singlensä "In Waves" 21. toukokuuta 2011 ja toinen single "Dusk Dismantled" julkaistiin 19 kesäkuuta ja kolmas single "Inception of the End" julkaistiin 13 heinäkuuta. "Built to Fall" kappale kuultiin ensimmäistä kertaa 21. heinäkuuta radiosta 98online.com:ista. Yhtye on kertonut albumin kuulostavan Ascendancyn ja Shogunin tyyliseltä. Albumi on ensimmäinen yhtyeen uuden rumpalin Nick Auguston kanssa Travis Smithin erottua bändistä. In Waves nousi Suomen virallisen listan sijalle 10. == Kappaleet == # # # # # # # # # # # # # Bonuskappaleet # # # # # Bonus-DVD # # # # # # # # # # == Kokoonpano == * Matt Heafy – laulu, kitarat * Corey Beaulieu – kitarat, taustalaulu * Paolo Gregoletto – basso, taustalaulu * Nick Augusto – rummut == Arvostelut == * Allmusic: Allmusic review * Imperiumi: 7-/10 * Kaaoszine: 6/10 * Metacritic: 66/100Metacritic aggregate * PopMatters: 4/10PopMatters * Q: Q * Soundi: == Lähteet == == Aiheesta muualla == * In Waves Discogsissa * Luokka:Vuoden 2011 albumit Luokka:Triviumin albumit
617 Patroclus

617 Patroclus on Jupiterin kanssa 1:1 rataresonanssissa oleva pikkuplaneetta, eli Jupiterin troijalainen asteroidi. Se sijaitsee Jupiterin radan L5 Lagrangen pisteessä. Patroclusin löysi August Kopff vuonna 1906. Pikkuplaneetta sai nimensä Troijan sodan sankari Patrokloksen mukaan. Ennen nimeämistään asteroidi tunnettiin tunnuksella 1906 VY. Patroclusilla on lähes itsensä kokoinen kiertolainen Menoetius, joka löydettiin vuonna 2001. ==Lähteet== *JPL Small-Body Database Browser: 617 Patroclus (1906 VY) * *IAU Minor Planet Center: List of Jupiter Trojans *IAUC 7741: 2001fc; S/2001 (617) 1; C/2001 T1, C/2001 T2 *Satellites and Companions of Minor Planets *(617) Patroclus and Menoetius *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Jupiterin troijalaiset
Jeesuksen elämä ja kuolema

Jeesuksen elämä ja kuolema () on Joel Carmichaelin vuonna 1962 ilmestynyt kirja Jeesuksesta. Evankeliumien esittämää kuvaa Jeesuksesta Carmichael piti propagandistisena. == Lähteet == == Aiheesta muualla == * Lukija-arvio The Jesus Police -sivustolla. Luokka:Kirjat kristinuskosta Luokka:Yhdysvaltalaiset tietokirjat Luokka:Vuoden 1962 kirjat
Raportti Jeesuksesta

Raportti Jeesuksesta: Erään väärennyksen pöytäkirja () on Johannes Lehmannin vuonna 1970 ilmestynyt kirja Jeesuksesta. == Lähteet == == Aiheesta muualla == * Luokka:Kirjat kristinuskosta Luokka:Saksalaiset tietokirjat Luokka:Vuoden 1970 kirjat
Eino Forsström

Eino Vilho Forsström (10. huhtikuuta 1889 Helsinki, Suomen suuriruhtinaskunta – 26. heinäkuuta 1961 Helsinki) oli suomalainen voimistelija ja olympiamitalisti. Forsström kävi viisi luokkaa Helsingin suomalaista reaalilyseota ja meni sitten Lars Krogiuksen & Co:n palvelukseen Helsingissä. Hän oli liikkeen Rauman konttorin johtajana vuodesta 1914 ja myöhemmin Porin konttorin johtajana. Oltuaan 14 vuotta Krogiuksen palveluksessa Forsström siirtyi porilaiseen Rambergin liikkeeseen apulaisjohtajaksi. Hän oli Rettigin tupakkatehtaan myyntipäällikkönä vuodesta 1925 ja Helsingissä Malta Oy:n toimitusjohtajana vuodesta 1937.50-vuuotias. Johtaja Eino Forsström, Helsingin Sanomat, 9.4.1939, nro 95, s. 14, Kansalliskirjaston digitaaliset aineistot Forsström voimisteli Suomen joukkueessa sen voittaessa joukkuevoimistelun vapaan järjestelmän olympiahopeaa Tukholmasta 1912 ja joukkuevoimistelun olympiapronssia Lontoosta 1908. Voimistelun ohella Forsström harrasti nyrkkeilyä ja hänen opettajinaan olivat tässä lajissa skotlantilainen Lindsay, ruotsalainen Viking Grönholm ja tanskalainen Bleimer. == Lähteet == * === Viitteet === Luokka:Suomalaiset voimistelijat Luokka:Suomalaiset olympiamitalistit Luokka:Suomalaiset yritysjohtajat Luokka:Vuonna 1889 syntyneet Luokka:Vuonna 1961 kuolleet
Kuka hän oli?

Kuka hän oli? Uusi näkökulma Jeesuksen elämään on T. P. Laineen vuonna 2000 ilmestynyt kirja Jeesuksesta. Kirjan kustansi Atena. == Sisältö == Esipuheen kirjoittaja, professori Harald Haarman kertoo esimerkin kristillisten kirkkojen vaikutusvallasta Saksan yliopistoissa. Horst Herrmann ja Eugen Drewermann menettivät siellä oikeuden opettaa uskontotiedettä esitettyään katolisen kirkon näkökulmasta liian arvostelevia käsityksiä. Haartmannin mukaan Laine tuo esille tähän asti Jeesus-tutkimuksessa laiminlyötyjä näkökohtia ja onnistuu tällä tavalla asettamaan värikkään kiven Jeesus-imagon mosaiikkiin. == Vastaanotto == Martti Mäkisalo kirjoitti Helsingin Sanomien arvostelussaan, että myös ammattitutkijoiden piirissä Jeesusta on ehdotettu vanhoillisen, kiihkeästi lopun aikoja odottavan ja muita juutalaisia luopioina pitävän lahkon jäseneksi. Laine kuitenkaan tuskin saa kirjallaan näkemykselle lisää kannatusta. Kirjoittaja käy läpi osin myös hieman epämääräistä kirjallisuutta ja poimii niistä vain omaa oletustaan tukevat seikat. Teos kuitenkin havainnollistaa ansiokkaasti, kuinka historiallinen Jeesus oli todennäköisesti särmikkäämpi kuin kiillotettu nykykuva. Erkki Hartikainen kirjoitti Yliopisto-lehden arviossa, että pidemmällekin meneviä ajatuksia on esittänyt muun muassa professori Robert M. Price. Tämän mukaan historiallista Jeesusta ei ollut olemassa, vaan hän on tarua. == Lähteet == == Aiheesta muualla == * T. P. Laine: Jeesuksen arvoitus. Vantaan Lauri 31.5.2007. * Martti Hellström: Mystinen Jeesus Nasaretilainen. Luokka:Kirjat kristinuskosta Luokka:Suomalaiset tietokirjat Luokka:Vuoden 2000 kirjat
Johan Kemp

Johan Valdemar Kemp (synt. Kemppainen, 1. heinäkuuta 1881 Helsinki – 20. lokakuuta 1941 Lahti) oli suomalainen pankinjohtaja, voimistelija ja olympiamitalisti. Hän edusti seuratasolla Helsingfors Gymnastikklubbia. Johan Kemp erosi koulusta vuonna 1903 vastalauseena sille että Suomen senaatti oli määrännyt reaalilyseoille 30 viikkotuntia venäjän kielen opetusta. Hän suoritti sitten ylioppilastutkinnon yksityisesti vuonna 1904. Kemp osallistui 1903 laittomien asevelvollisuuskutsuntojen vastaiseen toimintaan Uudellamaalla. Pelätessään ilmiantoa hän vietti neljä kuukautta kullankaivajana Lapissa. Palattuaan Lapista Kemp levitti asevelvollisuuskutsuntoja vastustanutta materiaalia Uudellamaalla ja Pohjanmaalla ja liittyi mukaan aktivistien toimintaan.Johan Kemp. En gestalt från motståndspolitikens tid i början av 1900-talet, Björneborgs Tidning, 14.04.1942, nro 28, s. 4, Kansalliskirjaston digitaaliset aineistot Opiskeltuaan jonkin aikaa Helsingin yliopistossa Kemp meni Suomen Yhdyspankin palvelukseen ja vuonna 1909 hän muutti Lahteen työskennellen sitten pankin Lahden konttorissa. Vuonna 1919 Kempistä tuli Helsingin Osakepankin Lahden konttorin esimies ja hän hoiti tätä tehtävää yli 20 vuoden ajan. Kemp oli perustamassa suojeluskuntaa Lahteen vuonna 1917 ja hänestä tuli suojeluskunnan päällikkö. Mommilan veritekojen yhteydessä 7. marraskuuta 1917 Kempin johtamat Lahden suojeluskuntalaiset joutuivat Mommilan rautatieaseman lähellä tulitaisteluun venäläisten matruusien kanssa. Kahakassa kuoli kaksi suojeluskuntalaista, matruusien tappioista ei ole tietoa. Suomen sisällissotaan Kemp osallistui valkoisten joukoissa Sysmän rintamalla. Kemp voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Hän kilpaili samoissa olympialaisissa myös vapaan tyylin keihäänheitossa, jossa ei kuitenkaan selviytynyt loppukilpailuun. Kempin ennätys keihäänheitossa oli vuonna 1900 heitetty 40,90 metriä. == Kirjallisuutta == * Carl Magnus Schybergson : Johan Kemp: en aktiv patriot i Finland 1881-1941. Bro, Åbo 1942, ilmestyi suomeksi nimellä Johan Kemp: aktivisti ja isänmaanystävä ; suom. ja lisäyksillä varusti Jalmari Niemi. Lahti 1942 == Lähteet == * Johan Kemp Biography and Olympic Results Sports Reference LLC. Luokka:Suomalaiset pankinjohtajat Luokka:Sortokausien aktivistit Luokka:Suomen sisällissodan valkoiset Luokka:Suomalaiset voimistelijat Luokka:Suomalaiset keihäänheittäjät Luokka:Suomalaiset olympiamitalistit Luokka:Vuonna 1881 syntyneet Luokka:Vuonna 1941 kuolleet
Iivari Kyykoski

Pentti Iivari Kyykoski (synt. Berndt Ivar Nordlund, 16. helmikuuta 1881 Luvia – 8. joulukuuta 1959 Helsinki) oli suomalainen diplomi-insinööri ja insinöörieverstiluutnantti. Kyykoski oli myös voimistelija ja olympiamitalisti. Hän edusti seuratasolla Ylioppilasvoimistelijoita. Kyykosken vanhemmat olivat kruununvouti Lars Victor Nordlund ja Amanda Gustava Starck. Hän pääsi ylioppilaaksi Porin lyseosta vuonna 1900 ja valmistui diplomi- insinööriksi Teknillisestä korkeakoulusta 1909. Ylioppilasmatrikkeli 1900, matrikkelinumero 27101 Kyykoski toimi Koskensaaren naulatehtaan isännöitsijänä ja teknisenä johtajana 1910–1915 ja Oy Velj. Nobelin konepajainsinöörinä ja tehtaanjohtajana Bakussa 1915–1920. Hän oli sittemmin insinöörinä kotimaassa ja oli puolustusministeriössä teknisenä tarkastajana ja insinöörinä 1923–1940. Puolustusvoimien pääesikunnan insinöörinä Kyykoski oli vuodesta 1940 alkaen. Hänestä tuli insinöörieverstiluutnantti 1933. Kyykoski voimisteli Suomen joukkueessa sen voittaessa joukkuevoimistelun olympiapronssia Lontoosta 1908. == Lähteet == * Iivari Kyykoski Biography and Olympic Results Sports Reference LLC. Luokka:Suomalaiset insinöörit Luokka:Suomalaiset everstit Luokka:Suomalaiset voimistelijat Luokka:Suomalaiset olympiamitalistit Luokka:Vuonna 1881 syntyneet Luokka:Vuonna 1959 kuolleet
Finlandia Uutistoimisto

Finlandia Uutistoimisto oli Suomessa toisen maailmansodan aikana toiminut yksityinen uutistoimisto. Se vastusti päämajan kehotuksesta pasifistisia ja mielialaa heikentäviä tendenssejä. Vaikka elokuvien sensuuria organisoi Suomessa toisen maailmansodan aikana Erillinen sensuurivirasto Helsingissä, käytännössä Finlandia Uutistoimisto vastasi useimmista kielloista. Se toimi puolivirallisena propagandaelimenä ja uutistoimiston omisti Propaganda- Aseveljet ry. Uutistoimisto kielsi toisen maailmansodan aikana yhteensä viisi elokuvaa joko pasifistisina tai muuten ajankohtaan sopimattomana. Se oli PR- yhdistys Propagandaliiton osa. ==Katso myös== *Maan Turva ==Lähteet== ==Aiheesta muualla== *Finlandia Uutistoimisto Elonetissä Luokka:Entiset suomalaiset uutistoimistot Luokka:Propaganda Suomessa Luokka:Sensuuri Suomessa Luokka:Suomi 1939–1945
Holokausti (kirja)

Holokausti () on Wolfgang Benzin vuonna 1995 ilmestynyt kirja holokaustista. Kirjan julkaisi suomeksi Vastapaino vuonna 2000. Suomentaja on Tapani Hietaniemi. == Lähteet == == Aiheesta muualla == * John P. Fox: A German Historian and the Nazi Genocide of the Jews. H-Holocaust, H-Net Reviews, toukokuu 1999. * Anna-Kaisa Pitkänen: Natsit olivat kaunistelemattoman järkeviä. Ylioppilaslehti 19.1.2001. * Mikko Puttonen: Kansanmurhan historia. Yliopisto 2/2001. * Aappo Kähönen: Kansanmurha pähkinänkuoressa – miksi ei saa unohtaa. Historiallisia arvosteluja 5/2001. Luokka:Kirjat historiasta Luokka:Saksalaiset tietokirjat Luokka:Vuoden 1995 kirjat
Malja ja miekka

Malja ja miekka: Historiamme ja tulevaisuutemme () on Riane Eislerin vuonna 1987 ilmestynyt kirja. Kansainvälisen menestysteoksen julkaisi suomeksi WSOY vuonna 1988 ja sen suomensi Satu Hassi. Eislerin tulkintoja esihistoriasta on myös arvosteltu. == Lähteet == Luokka:Kirjat historiasta Luokka:Yhdysvaltalaiset tietokirjat Luokka:Vuoden 1987 kirjat
Srilankanvarpuspöllö

Srilankanvarpuspöllö (Glaucidium castanotum) on pöllöihin kuuluva lintu. Se on kotoperäinen laji Sri Lankassa, jossa sitä saattaa olla tiedettyä enemmän. Sen esiintymisalue on kuitenkin supistunut huomattavasti 1800-luvulta alkaen, jolloin se oli hyvin yleinen alavilla seuduilla Colombon laitamille saakka. Vähenemisen oletetaan jatkuvan edelleen. ==Tunnistaminen== Srilankanvarpuspöllö on pieni, 19 cm, ja tanakka. Se muistuttaa muodoltaan, kooltaan ja ulkonäöltään intianvarpuspöllöä, mutta sen yläpuoli, lavat ja siipien peitinhöyhenet ovat pääosin pähkinänruskeat tummemmin poikkeuksin. Alapuolelta se on valkoinen joukossa mustahkoja nuolimaisia viiruja.G. M. Henry, 1971. A guide to the birds of Ceylon. 2. p. Oxford University Press, Lontoo. s. 200 Naama on pääasiassa ruskea, silmät ovat keltaiset. Kaulassa on valkoinen kaulus. Sukupuolet ovat samanlaiset, sukupuolten välistä kaksimuotoisuutta ei esiinny. ==Levinneisyys== Srilankanvarpuspöllö on yleinen paikkalintu Sri Lankan sademetsävyöhykkeellä, ja sen voi helposti nähdä esimerkiksi Kitulgalassa ja Sinharajassa. Leggen historiallisissa kuvauksissa sen levinneisyysalueeseen kuuluvat monet Sri Lankan eteläpuoliskon osat, etenkin kukkulat ja sateisen alueen alanko Colombon laitamille saakka. Sen määrä on viime aikoina supistunut huomattavasti, ja nyttemmin sitä tavataan vain vähän jäljellä olevalla sademetsävyöhykkeellä ja sen viereisillä kukkuloilla kahden kilometrin korkeuteen saakka. ==Käyttäytyminen== Srilankanvarpuspöllö on päivälintu ja sen voi nähdä usein päiväsaikaan, etenkin illalla. Sen lento on syvään aaltoilevaa. Sen voi huomata sitä kiusaavista pikkulinnuista sen istuessa puunoksalla. Se on usein suurten puiden latvassa, tavallisesti jyrkillä mäenrinteillä, ja siten sitä ei välttämättä näe. Sen ravintoa ovat pääasiassa hyönteiset, kuten kovakuoriaiset, mutta se saalistaa myös hiiriä, pieniä sisiliskoja ja pieniä lintuja, kun se ruokkii poikasiaan. Srilankanvarpuspöllön ääni on hidas kroo- kroo, ja se kuuluu kauas. Sen pesä on puun kolossa, johon se munii kaksi munaa. ==Lähteet== ==Aiheesta muualla== * Luokka:Varpuspöllöt
Michael Thomas Bass

Michael Thomas Bass (1799–1884) oli englantilainen panimonomistaja ja kansanedustaja. Hänen johdollaan Bassin panimosta tuli alansa suurin maailmassa ja Englannin tunnetuin tuotemerkki. Hän toimi liberaalien kansanedustajana vuosina 1847–1883. Bassin panimon oli perustanut hänen isoisänsä William Bass vuonna 1777. Isä, myös nimeltään Michael Thomas Bass, laajensi panimoa, joka menestyi etenkin Venäjän-kaupan takia. Kun nuorempi Michael Thomas Bass aikuistui, hän aloitti perheyrityksessä harjoittelijana. Yrityksellä ei kuitenkaan mennyt hyvin, sillä Napoleonin sodat haittasivat Venäjän-kauppaa. Intiaan ja Aasiaan vietävästä IPA-oluesta (India pale ale) tuli kuitenkin uusi menestystuote 1820-luvulta alkaen. Nuorempi Michael Thomas Bass nousi johtoon vuonna 1827 ja keskittyi edelleen Aasian-kauppaan. Rautatien rakentaminen vähensi kuljetuskustannuksia oleellisesti. Vuonna 1851 Lontoon maailmannäyttely levitti Bassin oluen mainetta koko Britanniassa.George Barnett Smith: Bass, Michael Thomas. Dictionary of National Biography, 1885-1900, Wikisource Michael Thomas Bass valittiin kansanedustajaksi Derbyn vaalipiiristä. Hän kuului liberaaleihin, puolusti vapaakauppaa ja panimotoimintaa tuon ajan voimakasta raittiusliikettä vastaan. Hänestä tuli myös tunnettu hyväntekijä. Vuonna 1879 hän lahjoitti Derbyyn kirjaston, jonka rakennukseen muutti myös Derbyn kaupunginmuseo. Tätä pidettiin yllättävänä vetona, sillä yksi raittiusliikkeen teemoista oli juuri saada väki kirjastoihin, pois kapakoista.Beer and books Libraries & Culture Vol. 31, No. 2, Spring, 1996 Bassin lahjoittama kirjasto oli alueen ensimmäinen, josta rahvas sai lainata luettavaa ilmaiseksi. Hän rahoitti myös Derbyyn liikuntapuiston ja lastensairaalan sekä monia muita hyväntekeväisyyskohteita.Bass, Michael Thomas - The Traffic Cone Man Bygone Debyshire Kotikaupungissaan Burtonissa hän tuki kirkon, pyhäkoulujen ja työväestön lukusalien rakennuttamista. Michael Thomas Bass oli naimisissa Eliza Jane Ardenin kanssa. Heillä oli neljä lasta: Emily Frances Anne Bass, Michael Arthur Bass, Hamar Alfred Bass ja Alice Jane Bass. Molemmat pojat valittiin parlamentin alahuoneeseen, Michael Arthur edusti East Staffordshirea vuosina 1868-1885, kun taas Hamar Alfred edusti Tamworthia 1878-1885.Michael Thomas Bass The Peerage Michael Thomas Bass oli vaatimaton mies ja kieltäytyi hänelle ehdotetuista aatelisarvoista. Hänen poikansa Michael Arthur Bass seurasi isäänsä sekä tehtaan johdossa että kansanedustajana, kunnes hänet aateloitiin vuonna 1887.Lord Burton Chloë’s Restaurant and Bar, Burton == Lähteet == Luokka:Brittiläiset poliitikot Luokka:Brittiläiset yritysjohtajat Luokka:Yhdistyneen kuningaskunnan alahuoneen jäsenet Luokka:Vuonna 1799 syntyneet Luokka:Vuonna 1884 kuolleet
Kuuma kissa?

Kuuma kissa? on Erkko Kivikosken ohjaama elokuva vuodelta 1968. Elokuva on saanut aiheensa Kerttu-Kaarina Suosalmen romaanista Neitsyt (1964), mutta Suosalmi muokkasi sitä käsikirjoitusvaiheessa melko perusteellisesti uusiksi.Pajukallio, Arto: Teema muistaa ohjaaja Erkko Kivikoskea elokuvasarjalla. Helsingin Sanomat 14.6.2011, sivu D 7. Kivikoskea pidetään suomalaisen uuden aallon keskeisenä nimenä. Lyhyen uransa aikana hän sai ohjauksistaan kuusi Jussia. Kuuma kissa? on hänen kolmas pitkä ohjauksensa. Elokuva alkaa, kun lukion keskeyttänyt Antti Salminen (Eero Melasniemi) huojahtelee kännissä lahtelaista mäkeä alas kuralätäkköön ja joutuu toilailunsa vuoksi erotetuksi koulusta, mutta saa kuitenkin elämästä kiinni ja menee isänsä verstaalle töihin. Hän ja 24-vuotias opettaja Marja päätyvät suhteeseen, jota koulun vanhoilliset opettajat eivät hyväksy. Tuottajaporras nimesi elokuvan vastoin Kivikosken tahtoa. Hänen työnimiään olivat "Varpaat", "Minitunteet" ja Suosalmen romaanin mukainen "Neitsyt".Karjalainen, Jussi: Eero Melasniemeä kuumottaa. Tv-maailma 23/2011 s. 17. ==Näyttelijät== == Vastaanotto == Myöhemmissä kritiikeissä on kiitetty Melasniemen ja Maarita Mäkelän roolitöitä, samoin kuvauksen, musiikin ja leikkauksen tekijöitä. ==Lähteet== Luokka:Erkko Kivikosken ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1968 suomalaiset elokuvat Luokka:Elokuvat koulusta ja koulutuksesta
Ngonidzashe Makusha

Ngonidzashe Makusha (s. 11. maaliskuuta 1987) on zimbabwelainen pikajuoksija ja pituushyppääjä. Makusha sijoittui Pekingin alle 20-vuotiaiden MM- kilpailuissa 2006 pituushypyssä 12:nneksi ja karsiutui 100 metrin juoksun välierissä. Algerin Afrikan kisoissa 2007 hän juoksi 4 × 100 metrin viestissä avausosuuden Zimbabwen pronssijoukkueessa. Seuraavana vuonna hän paransi pituushypyn Zimbabwen halliennätystä kolme ja ulkorataennätystä kaksi kertaa päätyen tulokseen 830, jolla voitti NCAA:n mestaruuden. Pekingin olympialaisissa hän sijoittui pituushypyssä neljänneksi tuloksella 819, jolla jäi vain sentin pronssimitalista. Makusha teki vuonna 2009 Zimbabwen halliennätykset 60 metrin juoksussa (6,60) ja pituushypyssä (821) sekä voitti jälleen NCAA:n ulkoratamestaruuden pituushypyssä. Vuonna 2011 hän voitti NCAA:n hallimestaruuden pituushypyssä ja paransi huhtikuussa 100 metrin juoksun Zimbabwen ennätyksen aikaan 9,97. Kesäkuussa hän voitti NCAA:n mestaruuden maansa ennätystuloksilla sekä 100 metrillä (9,89) että pituushypyssä (840). Aiemmin molempien lajien yliopistomestaruuden olivat samana vuonna miesyleisurheilijoista voittaneet vain William DeHart Hubbard, Jesse Owens ja Carl Lewis. Daegun MM-kilpailuissa 2011 hän selviytyi 100 metrin juoksussa välieriin ja sai pituushypyssä pronssia tuloksella 829 cm. Hän on Zimbabwen ensimmäinen mitalisti yleisurheilun MM-kilpailuissa. == Ennätykset == === Ulkoradat === Laji Tulos Paikka Päivä 100 m 9,89 Des Moines 10. kesäkuuta 2011 200 m 21,38 Windhoek 4. heinäkuuta 2006 Pituushyppy 840 Des Moines 9. kesäkuuta 2011 Kolmiloikka 14,90 Windhoek 4. heinäkuuta 2006 === Sisäradat === Laji Tulos Paikka Päivä 55 m 6,30 Gainesville 26. tammikuuta 2008 60 m 6,60 Blacksburg 27. helmikuuta 2009 Pituushyppy 821 Blacksburg 27. helmikuuta 2009 == Lähteet == Luokka:Zimbabwelaiset pikajuoksijat Luokka:Zimbabwelaiset pituushyppääjät Luokka:Vuonna 1987 syntyneet Luokka:Elävät henkilöt
Potok

Potok () eli Geizer () on neuvostoliittolainen ja venäläinen sotilaallisten tietoliikennelinkkisatelliittien perhe. Ne välittävät Jantar-4KS1 ja Jantar-4KS1M -vakoilusatelliittien digitaalista kuva-aineistoa Venäjälle. Myös mobiili vastaanotto on mahdollista alle 3 metrin antennilla. Satelliitit sijaitsevat geostationaarisella kiertoradalla asemissa 80 astetta itäistä pituutta ja 13,5 astetta läntistä pituutta. Satelliitit toimivat C-taajuuskaistalla. Satelliittien Slav-2 ja Sintez transponderit kehitti NPO Elas. Satelliitit kehitti NPO Prikladnoi Mehaniki (NPO PM). Asennonsäätö toimii neljällä SPT-70 -plasmatrusterilla. Potok-satelliitit korvaa Garpun- satelliitit 2010-luvulla. == Satelliitit == Satelliitti Aika Laukaisupaikka Kantoraketti Muuta Kosmos 1366 (Potok #1, Geizer 11L) 17.5.1982 Baikonurin kosmodromi Proton-K Blok-DM Kosmos 1540 (Potok #2, Geizer 12L) 2.3.1984 Baikonurin kosmodromi Proton-K Blok-DM Kosmos 1738 (Potok #3, Geizer 13L) 4.4.1986 Baikonurin kosmodromi Proton-K Blok-DM Kosmos 1888 (Potok #4, Geizer 15L) 1.10.1987 Baikonurin kosmodromi Proton-K Blok-DM-2 Kosmos 1961 (Potok #5, Geizer 16L) 1.8.1988 Baikonurin kosmodromi Proton-K Blok-DM-2 Kosmos 2085 (Potok #6, Geizer 17L) 18.7.1990 Baikonurin kosmodromi Proton-K Blok-DM-2 Kosmos 2172 (Potok #7, Geizer 18L) 22.11.1991 Baikonurin kosmodromi Proton-K Blok-DM-2 Kosmos 2291 (Potok #8, Geizer 19L) 21.9.1994 Baikonurin kosmodromi Proton-K Blok-DM-2 Kosmos 2319 (Potok #9, Geizer 20L) 30.8.1995 Baikonurin kosmodromi Proton-K Blok-DM-2 Kosmos 2371 (Potok #10, Geizer 22L) 4.7.2000 Baikonurin kosmodromi Proton-K Blok-DM-2 Tulevia Satelliitti Aika Laukaisupaikka Kantoraketti Muuta Kosmos x (Potok #x, Geizer 14L) Baikonur Proton-K Blok-DM-2 Kosmos x (Potok #x, Geizer 21L) Baikonur Proton-K Blok-DM-2 ==Lähteet== * Guenther's space page - Potok Luokka:Tietoliikennesatelliitit
Steve Davis (basisti)

Steve Davis (tunnetaan myös musliminimellä Sayeed) oli jazzbasisti. Hänen uransa huippukautta oli 1960-luku. Hän oli lyhyen aikaa mukana John Coltranen kvartetissa, mutta pian hänen tilalleen tuli Reggie WorkmanWild Music Jazz. Davis soitti kvartetin kanssa albumilla My Favorite Things, jota pidetään merkittävänä jazzalbumina. Hän soitti Chuck Mangionen kanssa albumilla Hey Baby! ja lankonsa McCoy Tynerin kanssa albumilla Nights of Ballads & Blues. == Lähteet == Luokka:Yhdysvaltalaiset basistit
Iheb Msakni

Iheb Mohamed Msakni (s. 18. heinäkuuta 1987) on tunisialainen jalkapalloilija. Keskikentän laidalla pelaava Msekni edustaa Tunisian pääsarjassa ES Sahelia. Hänen veljensä Youssef pelaa myös jalkapalloa Qatarin pääsarjassa. ==Ura== Msakni aloitti ammattilaisuransa kaudella 2008–2009 Stade Tunisienin riveissä, jolloin hän pelasi kauden aikana yhdeksän ottelua ja onnistui kerran maalinteossa. Maali syntyi 23. elokuuta 2008 kotiottelussa AS Marsaa vastaan.Stade Tunisien - Avenir S. Marsa Détails rencontre Kawarji Viitattu 12.6.2011 Kauden jälkeen Msakni pelasi yhden kauden lainalla EGS Gafsassa, jossa hän pelasi yhteensä kaksitoistaottelua tehden niissä neljä maalia. Tammikuussa 2012 Msakni siirtyi kolmen ja puolen vuoden sopimuksella Espéranceen.Officiel: Iheb Msakni est Sang et Or Officiel: Iheb Msakni est Sang et Or] koora.com 12.1.2012 Viitattu 12.1.2012 Hän pelasi ensimmäisen ottelunsa Esperancen paidassa 11. helmikuuta 2012 ES Zarsista vastaan, jonka Esperance voitti maalein 5–0. Msakni teki kuitenkin avausmaalinsa kolmannessa ottelussaan CS Sfaxienia vastaan, joka oli myös ottelun ainoa maali. ==Maajoukkueura== Msakni pelasi ensimmäisen maaottelunsa Tunisian maajoukkueessa 29. toukokuuta 2011 harjoitusottelussa Keski-Afrikan tasavaltaa vastaan. == Lähteet == * Iheb Msekni Kawarjissa === Viitteet === Luokka:Tunisialaiset jalkapalloilijat Luokka:Vuonna 1987 syntyneet Luokka:Elävät henkilöt
Syvännekrotti

Syvännekrotti (Ceratias holboelli) on meren pohjassa elävä kala.Ceratias halboelli - syvännekrotti Afrikkanet Se on vaikea tutkimuskohde, siksi sen elämäntavoista tiedetään niin vähän. Luultavasti syvännekrotti enimmäkseen makailee pohjassa pyyntiantenni huojuen. Pyyntiantennin päässä olevan valoelimen hohde houkuttelee paikalle uteliaita saaliskaloja, jotka samalla uivat suoraan nälkäiseen kitaan. Sitä tavataan tyypillisesti trooppisissa ja lauhkeissa merissä 400–2000 metrin syvyydessä. Syvännekrottinaaras voi kasvaa 120 senttiä pitkäksi, mutta jää yleensä 77-senttiseksi. Uros on paljon pienempi, enintään 16 senttiä pitkä. Koiras kiinnittyy suullaan naaraaseen ja syvännekrotit sulautuvat vähitellen yhteen. Koiraan ruumis surkastuu pois sukupuolielimiä lukuun ottamatta. Kalat elävät symbioottisessa suhteessa, jossa niiden ei säännöllisesti tarvitse etsiä uutta kumppania syvissä vesissä. Syvännekrotti on ahnas peto, joka petkuttaa saaliskalat luokseen. Se heiluttaa päässän olevaa uloketta, jonka kärjessä oleva ihokappale näyttää makoisalta pikku madolta. == Lähteet == == Aiheesta muualla == * ITIS: Ceratias holboelli Luokka:Krottikalat
Filosofi lampun valossa

Filosofi lampun valossa (A Philosopher by Lamplight) on englantilaisen Joseph Wrightin maalaus vuodelta 1769. Se on 128,2 × 102 cm:n kokoinen öljyvärimaalaus ja on nykyisin Derbyn kaupunginmuseossa.Wright ABC Gallery Taiteilija on siinä sijoittanut valonlähteen kuva-alaan, samoin kuin hän teki useissa myöhemmissä töissään, joista hän tuli kuuluisaksi.A Philosopher by Lamplight (or A Hermit) - exhibited 1769 Derby Museum Työ tunnetaan myös nimellä Erakko tutkii anatomiaa () ja sitä on pidetty taulun Alkemisti löytää fosforin rinnakkaisteoksena. Vaikka Wrightin tiedetään perehtyneen luonnontieteelliseen aineistoon ennen näiden töiden maalaamista, hän ei ollut tiedekirjojen kuvittaja, vaan taiteellinen vaikutelma oli hänen ensisijainen päämääränsä.Shedding a Light on 18th Century Science: The Works of Joseph Wright of Derby TMS Työn sommittelu muistuttaa suuresti Salvator Rosan maalausta Mietiskelevä Demokritos. On mahdollista, että Wright olisi nähnyt joko alkuperäistyön tai sen pohjalta tehdyn kaiverruksen. Wrightin maalauksen keskeinen hahmo tarkastelee luurangon osia, mutta tapahtuma ei näytä lääketieteelliseltä ruumiinavaukselta. Päähenkilön ympärille on aseteltu klassisia kuolevaisuuden symboleja, kuten tiimalasi ja tumma (Tuonelan) joki. Kuvan reuna-alueella on kaksi nuorta miestä, joiden hattuun kiinnitetyt simpukankuoret osoittavat heidän olevan pyhiinvaeltajia. Varsinainen kirjallinen tai historiallinen tausta, johon Wright työssään mahdollisesti viittaa, on jäänyt epäselväksi. Sen sijaan hän on luonut arvoituksellista tunnelmaa monin keinoin. Nuoret miehet ovat suhteessa paljon pienempiä kuin lampun valaisema filosofi.Joseph Wright: A Philosopher by Lamplight Gothic nightmares Tate Gallery 2006 Työn tarkoissa yksityiskohdissa näkyy Wrightin hollantilaisilta laatukuvien maalareilta saamat vaikutteet, mutta valonhämyn eli chiaroscuron käsittely on ollut aikanaan radikaalia.Joseph Wright of Derby's Liverpool Sojourn New York Sun == Lähteet == Luokka:Joseph Wrightin maalaukset
Babe Ruth (yhtye)

Babe Ruth oli brittiläinen yhtye, joka oli aktiivisena 1970-luvulla. Yhtyeen jäseniä olivat laulusolisti Jenny Haan, basisti Dave Hewitt, kosketinsoittaja Chris Hogarth, kitaristi Alan Shacklock ja rumpali Ed Spevock. Hogarthin tilalla mainitaan myöhemmin Chris Holmes ja Steve Gurl. Samaten Jenny Haanin tilalle tuli Ellie Hope. Shacklockin korvasi myöhemmin Bernie Marsden ja Hewittin Ray Knott. == Historia == Yhtyeen musiikillinen johtohahmo oli aluksi Alan Shacklock, joka oli opiskellut kitaransoittoa Lontoon Royal Academy of Musicissa. Yhtye levytti omaa materiaalia. Jenny Haan oli eloisa lavaesiintyjä ja hänen esikuviaan olivat Paul Rodgers ja Janis Joplin. Yhtyeen vuoden 1974 albumi Amar Caballero sai MUSA-lehdessä paremman vastaanoton kuin edellinen hajanaisempi albumi, joka oli ilmestynyt yli vuosi aikaisemmin. Amar Caballero on monipuolinen ja siinä on vaikutteita popista, jazzista, klassisesta musiikista, flamencosta ja folkista. Levyllä kosketinsoittajana on vielä Chris Hogarth. Mukana on myös jousi- ja puhallinsoittajia. Yhtye on esiintynyt Suomessa 15. toukokuuta 1974. Se oli silloin lämmittely-yhtyeenä Uriah Heepin konsertissa Helsingin Messuhallissa. Konsertti oli ollut raskassävyisempi kuin Amar Caballero -albumi. Alan Shacklock oli kuitenkin esittänyt yhden kappaleen yksin espanjalaisella kitaralla. Vuonna 1974 yhtyeeltä ilmestyi soul- vaikutteinen single ”If Heaven’s on Beauty's Side” / ”Doctor Love”. Sen tuotti Shacklock, joka myös kirjoitti ja sovitti albumin kappaleet. Kappaleissa on vaihtelevuutta tuovia pieniä ideoita, rytmiä ja melodisuutta. Sen sijaan yhtyeen kolmas albumi Babe Ruth ei yhden arvion mukaan herättänyt juuri minkäänlaisia mielipiteitä, koska laulaja Jenny Haan ei ole esikuvansa Janis Joplinin veroinen, kappaleet ovat heikkoja eikä yhtyeessä ole taitavia soittajia. Babe Ruthin neljäs albumi Stealin' Home tehtiin vuonna 1975 levy- yhtiön vaihdoksen jälkeen Capitol-merkille. Kosketinsoittajaksi oli tullut Wild Turkey -yhtyeessä vaikuttanut Steve Gurl. Kevääseen 1976 tultaessa Ellie Hope oli korvannut Jenny Haanin, kitaristiksi ja lauluntekijäksi oli tullut Bernie Marsden ja basistiksi Ray Knott. Alkuperäisestä kokoonpanosta oli jäljellä enää rumpali Ed Spevock. Tällä kokoonpanolla julkaistiin kesäkuussa Capitol-merkillä albumi Kid’s Stuff. Levyn musiikki on siistiä ja funk- vaikutteista Edellisen albumin ”Elusive”-diskohittiä vastaava kappale tällä levyllä on ”Since You Went Away”. == Diskografia == === Studioalbumit === * * * * * * === Kokoelma-albumit === * * * * === Singlet === * ”Wells Fargo” / ”Theme from A Few Dollars More” (1972) * ”Ain’t That Livin'” / ”We Are Holding On” (1973) * ”If Heaven’s on Beauty’s Side” / ”Doctor Love” (1974) * ”Wells Fargo” / ”The Mexican” (1974) * ”Private Number” / ”Somebody’s Nobody” (1975) * ”Elusive” / ”Say No More” (1976) * ”The Duchess of New Orleans” / ”The Jack O’Lantern” / ”Turquoise” (1976) === DVD:t === * Babe Ruth in Concert == Lähteet == * MUSA-lehden numeron 5/1974 sivut 5, 36 ja 43. === Viitteet === Luokka:Brittiläiset rockyhtyeet Luokka:1970-luvun yhtyeet ja sooloartistit
Frozen Alive

__NOTOC__ Frozen Alive on death metal -yhtye Obituaryn ensimmäinen konsertti- DVD. Se nauhoitettiin 24. elokuuta 2006 Varsovassa, Puolassa. DVD:llä on kappaleita kaikilta Obituaryn levyiltä Frozen in Timeen asti. DVD sisältää myös päivää ennen konserttia tehdyn yhtyeen haastattelun. == Sisältö == #Intro: Rain #Redneck Stomp #On the Floor #Insane #Chopped in Half #Turned Inside Out #Dying #Intro #Internal Bleeding #Back to One #Find the Arise #Back Inside #Threatening Skies #By the Light #Intro #Kill for Me #Solid State #Stand Alone #Back from the Dead #Lockjaw #Slow Death #'Til Death #Slowly We Rot * Haastattelu == Kokoonpano == * John Tardy – laulu * Trevor Peres – kitara * Allen West – kitara * Frank Watkins – basso * Donald Tardy – rummut == Arvostelut == * Thrash Pit: 6.3/10Thrash Pit: Album review == Lähteet == == Aiheesta muualla == * Frozen Alive discogs.com -sivustolla Luokka:Vuoden 2007 konserttitallenteet Luokka:Musiikki-DVD:t Luokka:Konserttielokuvat
The Best of Obituary

__NOTOC__ The Best of Obituary on death metal -yhtye Obituaryn kokoelma-albumi vuodelta 2008. Obituary vastusti albumin julkaisemista, sillä yhtye oli ehtinyt jättää Roadrunner Recordsin sen julkaisun aikaan. == Kappaleet == Kaikki kappaleet säveltänyt Donald Tardy, Trevor Peres ja Allen West, sekä sanoittanut John Tardy. # # # # # # # # # # # # # ==Kokoonpano== * John Tardy – laulu * Trevor Peres – soolokitara * James Murphy – soolokitara (kappaleet 4–6) * Allen West – soolokitara (kappaleet 1-3, 7–13) * Daniel Tucker – basso (kappaleet 1–3) * Frank Watkins – basso (kappaleet 4–13) * Donald Tardy – rummut == Arvostelut == * AllMusic: AllMusic review == Aiheesta muualla == * * The Best of Obituary discogs.com -sivustolla == Lähteet == Luokka:Vuoden 2008 kokoelma-albumit Luokka:Obituaryn albumit
Portsmouthin tuomiokirkko

Portsmouthin tuomiokirkko () on Englannin kirkon Portsmouthin hiippakunnan tuomiokirkko, jonka rakentaminen aloitettiin vuonna 1180. Nykyisin kirkossa käy noin satatuhatta ihmistä vuodessa - puolet osallistuu jumalanpalvleukiin, neljännes käy konserteissa ja neljännes on turisteja. == Lähteet == == Aiheesta muualla == *Virallinen sivu Luokka:Englannin katedraalit Luokka:Portsmouth Luokka:Kivikirkot
Robert Parish

Robert Parish (s. 30. elokuuta 1953 Shreveport, Louisiana) on yhdysvaltalainen kilpauransa päättänyt koripalloilija. Hänet tunnettiin yhtenä NBA:n parhaimmista heitontorjujista. Lisäksi hän on pelannut eniten NBA-pelejä sarjan historian aikana (1 611). == Ura == Parish pelasi yliopistokoripalloa Centenaryn collegessa vuosina 1972–1976. Hän osallistui vuoden 1976 NBA:n varaustilaisuuteen, jossa Golden State Warriors varasi hänet kahdeksantena pelaajana. Parish edusti seuraa neljän kauden ajan, jonka jälkeen hänet kaupattiin Boston Celticsiin vaihdossa ykköskierroksen varauksiin. Bostonissa Parish muodosti Larry Birdin ja Kevin McHalen kanssa joukkueen kärkikolmikon "Big-Three", jonka johdolla seura voitti kolme NBA-mestaruutta vuosina 1981, 1984 ja 1986. Henkilökohtaisella tasolla hänet valittiin kaksi kertaa sarjan tähdistöjoukkueisiin sekä yhdeksän kertaa sarjan tähdistöotteluun. Vuonna 1994 Parish siirtyi Charlotte Hornetsiin, josta hänet vapautettiin heinäkuussa 1996. Kausi 1996–1997 oli hänen viimeinen NBA-kautensa. Hän pelasi kauden Chicago Bullsissa ja voitti neljännen NBA-mestaruutensa. == Lähteet == == Aiheesta muualla == * NBA:n pelaajaprofiili * Basketball-Referencen pelaajaprofiili Luokka:Yhdysvaltalaiset koripalloilijat Luokka:Vuonna 1953 syntyneet Luokka:Elävät henkilöt